
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 689 

3 Μαίου 2007 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση απόφασης «Συγκρότηση Ομάδας Στήριξης 
έργων ή δράσεων του Προγράμματος «ΠΟΛΙΤΕΙΑ» 
του Υπουργείου Απασχόλησης και Κοινωνικής Προ¬ 
στασίας και των εποπτευόμενων φορέων». 1 

Μετατροπή θέσεων ειδικευομένων ιατρών στο Γενικό 

Νοσοκομείο Πατρών «Αγ. Ανδρέας». 2 

Καθιέρωση με αμοιβή υπερωριακής απογευματινής ερ¬ 
γασίας στο προσωπικό του ΚΕΑΤ (Ν.Π.Δ.Δ.). 3 

Ανάθεση αρμοδιοτήτων στη Διεύθυνση Πολιτισμού, του 

Νομαρχιακού Διαμερίσματος Πειραιά. 4 

Ανάθεση αρμοδιοτήτων στη Διεύθυνση Περιβάλλοντος. 

του Νομαρχιακού Διαμερίσματος Πειραιά. 5 

Ανάθεση αρμοδιοτήτων στη Διεύθυνση Πολεοδομίας. 

του Νομαρχιακού Διαμερίσματος Πειραιά. 6 

Ανάθεση αρμοδιοτήτων στη Διεύθυνση Αθλητισμού, του 
Νομαρχιακού Διαμερίσματος Πειραιά. 7 


ΑΠΟΦΑΣΕΙ Σ 

Αριθμ. 92386 (1) 


Τροποποίηση απόφασης «Συγκρότηση Ομάδας Στήριξης 
έργων ή δράσεων του Προγράμματος «ΠΟΛΙΤΕΙΑ» του 
Υπουργείου Απασχόλησης και Κοινωνικής Προστασίας 
και των εποπτευομένων φορέων». 

Ο ΓΕΝΙΚΟΣ ΓΡΑΜΜΑΤΕΑΣ ΤΟΥ ΥΠΟΥΡΓΕΙΟΥ 
ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του π.δ. 63/2005 «Κωδικοποίηση της νομο¬ 
θεσίας για την Κυβέρνηση και τα Κυβερνητικά όργανα». 

2. Τις διατάξεις του π.δ. 368/1989 «Οργανισμός του Υπουρ¬ 
γείου Εργασίας», όπως τροποποιήθηκαν και ισχύουν σή¬ 
μερα. 

3. Τις διατάξεις του ν. 2880/2001 «Πρόγραμμα ΠΟΛΙΤΕΙΑ», 
όπως τροποποιήθηκε με το ν. 3345/2005. 

4. Τις διατάξεις του ν. 2690/1999 «Κύρωση του Κώδικα 
Διοικητικής Διαδικασίας και άλλες διατάξεις». 

5. Τις διατάξεις της παρ. 18 του άρθρου 18 του ν. 
2503/1997. 

6. Τον υπ’ αριθμ. 15453/2005 Κανονισμό εφαρμογής Προ¬ 
γράμματος «ΠΟΛΙΤΕΙΑ». 

7. Την υπ’ αριθμ. ΔΙΔIΜ/Φ.33/75/26031/20.12.2005 απόφα¬ 
ση ένταξης δύο (2) έργων στο Επιχειρησιακό Πρόγραμμα 


«ΠΟΛΙΤΕΙΑ» του Υπουργείου Απασχόλησης και Κοινωνικής 
Προστασίας. 

8. Την υπ’ αριθμ. 97776/22.12.2005 απόφαση Συγκρότηση 
Ομάδας Στήριξης έργων ή δράσεων του Προγράμματος 
«ΠΟΛΙΤΕΙΑ» του Υπουργείου Απασχόλησης και Κοινωνικής 
Προστασίας και των εποπτευομένων φορέων». 

9. Την από 11.4.2007 αίτηση παραίτησης του Τρύφωνα 
Γκινάλα, αποφασίζουμε: 

Τροποποιούμε την υπ’ αριθμ. 97776/22.12.2005 απόφαση 
Συγκρότηση Ομάδας Στήριξης έργων ή δράσεων του Προ¬ 
γράμματος «ΠΟΛΙΤΕΙΑ» του Υπουργείου Απασχόλησης και 
Κοινωνικής Προστασίας και των εποπτευομένων φορέων» 
κατά το μέρος που αφορά το υπ’ αριθμ. 2 μέλος και ορί¬ 
ζουμε αντί του παραιτηθέντα Γκινάλα Τρύφωνα, την Ανα- 
διώτου Τατιανή, Προϊσταμένη της Διεύθυνσης Οργάνωσης 
και Απλούστευσης Διαδικασιών. 

Κατά τα λοιπά ισχύει η ανωτέρω απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Απριλίου 2007 

Ο Γενικός Γραμματέας 
ΔΗΜΗΤΡΙΟΣ ΚΟΝΤΟΣ 
-Φ- 

Αριθμ. Υ4α/81501/06 (2) 

Μετατροπή θέσεων ειδικευομένων ιατρών στο Γενικό 
Νοσοκομείο Πατρών «Αγ. Ανδρέας». 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του π.δ/τος 95 (ΦΕΚ 76/Α/10.3.2000) «Ορ¬ 
γανισμός του Υπουργείου Υγείας και Πρόνοιας», όπως τρο¬ 
ποποιήθηκε και συμπληρώθηκε με το π.δ/γμα 299 (ΦΕΚ 
24 Ο/Α/2 000). 

2. Την υπ’ αριθμ. Υ1 /10/3/04 (ΦΕΚ 513/τ.Β./2004) απόφα¬ 
ση του πρωθυπουργού «Μεταβολή τίτλων Υπουργείων και 
καθορισμός της τάξης των Υπουργείων». 

3. Τις διατάξεις του άρθρου 1 του ν. 123/1975 (ΦΕΚ 172/ 
Α/1975) καθώς και την Α3β/οικ. 8954/8.8.1978 (ΦΕΚ 793/ 
τ.Β'/1978) υπουργική απόφαση. 

4. Τις διατάξεις του άρθρου 38 του ν. 1397/1983 (ΦΕΚ 143/ 
Α/1983) όπως αυτό συμπληρώθηκε με την παρ. 6 του άρ¬ 
θρου 3 του ν. 1579/1985 (ΦΕΚ 217/Α/1985). 

5. Το άρθρο 6 του ν.2889/2001 (ΦΕΚ 37/Α/2001) «Βελτίωση 
και εκσυγχρονισμός του ΕΣΥ και άλλες διατάξεις». 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


6. Το ν. 3329/4/4/2005 (ΦΕΚ 81/τ.Α/4.4.2005) «Εθνικό Σύ¬ 
στημα Υγείας και Κοινωνικής Αλληλεγγύης και λοιπές δι¬ 
ατάξεις». 

7. Το ν. 3527/2007 «Κύρωση συμβάσεων υπέρ νομικών προ¬ 
σώπων εποπτευομένων από το Υπουργείο Υγείας και Κοινω¬ 
νικής Αλληλεγγύης και λοιπές διατάξεις» (ΦΕΚ Α' 25). 

8. Το άρθρο 90 του «Κώδικα Νομοθεσίας για την Κυβέρ¬ 
νηση και τα Κυβερνητικά Όργανα» που κωδικοποιήθηκε με 
το άρθρο πρώτο του π.δ/τος 63/2005 (ΦΕΚ 98/Α) και το 
γεγονός ότι από τις διατάξεις της παρούσας απόφασης 
δεν θα προκληθεί δαπάνη σε βάρος του Κρατικού Προϋ¬ 
πολογισμού. 

9. Την υπ’ αριθμ. 37930/ΔΙΟΕ 1264/14.10.2005 (ΦΕΚ 1432/ 
τ.Β/2005) απόφαση καθορισμού αρμοδιοτήτων στους Υφυ¬ 
πουργούς Οικονομίας και Οικονομικών, όπως τροποποιή¬ 
θηκε με την υπ’ αριθμ. 5733/ΔΙΟΕ /179/13/2/2006 (ΦΕΚ 204/ 
Β/2006) όμοια απόφαση 

10. Τις διατάξεις του π.δ/τος 129/1992 (ΦΕΚ 65/ 
τ.Α/92) «Περιορισμός συναρμοδιοτήτων κατά την έκδοση 
Υπουργικών Αποφάσεων σε θέματα αρμοδιότητας Υπουρ¬ 
γείων. 

11. Το απόσπασμα πρακτικών της 9ης Συνεδρίασης στις 
19/6/2006 του Δ.Σ. της Δ.Υ.ΠΕ Δυτ. Ελλάδας. 

12. Την υπ’ αριθμ. 180/29.1.2007 απόφαση της Εκτελεστικής 
Επιτροπής του ΚΕΣΥ, αποφασίζουμε: 

Πέντε (5) θέσεις ειδικευομένων Ιατρών Μία (1) της Μονά¬ 
δας Ανάνηψης και τέσσερις (4) του Σταθμού Αιμοδοσίας 
που έχουν συσταθεί με την υπ’ αριθμ. Α3β/9574/83 (ΦΕΚ 
672/Β/1983) κοινή υπουργική απόφαση στο Γενικό Νοσο¬ 
κομείο ΠΑΤΡΩΝ «ΑΓ. ΑΝΔΡΕΑΣ», μετατρέπονται με την 
παρούσα σε ισάριθμες θέσεις ειδικευομένων ιατρών για 
το ίδιο Νοσοκομείο και στις κάτωθι αναφερόμενες ανά 
αριθμό θέσεων ειδικότητες: 

• Μία (1) ειδικότητας Αναισθησιολογίας 

• Δύο (2) ειδικότητας Παθολογοανατομίας 

• Δύο (2) ειδικότητας Ακτινοδιαγνωστικής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Απριλίου 2007 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΚΑΙ ΥΓΕΙΑΣ ΚΑΙ ΚΟΙΝΩΝΙΚΗΣ 

ΟΙΚΟΝΟΜΙΚΩΝ ΑΛΛΗΛΕΓΓΥΗΣ 

Π. ΔΟΥΚΑΣ ΔΗΜ. ΑΒΡΑΜΟΠΟΥΛΟΣ 

- ♦ - 

Αριθμ. Π4/ΓΠ 47420 (3) 

Καθιέρωση με αμοιβή υπερωριακής απογευματινής 
εργασίας στο προσωπικό του ΚΕΑΤ (Ν.Π.Δ.Δ.). 

Ο ΥΠΟΥΡΓΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του άρθρου 16 του ν. 3205/2003 (ΦΕΚ 
297/2003/τ.Α'). 

2. Τις υπηρεσιακές ανάγκες της επί 24ωρου βάσεως λει¬ 
τουργίας του ΚΕΑΤ (Ν.Π.Δ.Δ.). 

3. Τα υπ’ αριθμ. 4448/2006 έγγραφο του ΚΕΑΤ. 

4 Το από 26.3.2007 έγγραφο της Διεύθυνσης ΑΜΕΑ. 

5. Το γεγονός ότι η δαπάνη που προκαλείται από την 
απόφαση αυτή ύψους περόπου 57.000,00 € θα βαρύνει τον 
Προϋπολογισμό του ΚΕΑΤ (Κ.Α.Ε. 261), αποφασίζουμε: 

Εγκρίνουμε την καθιέρωση υπερωριακής απογευματινής 
εργασίας με αμοιβή σε (58) υπαλλήλους του ΚΕΑΤ, για το 
χρονικό διάστημα από 1.5.2007 έως 31.12.2007 και μέχρι 1.430 
ώρες μηνιαίως ως ακολούθως: 


ΠΕ Διοιητικό Λογιστικό 20 ώρες/άτομο/μήνα 

ΠΕ Διδακτικό » 

ΠΕ Διδακτ. Παιδαγωγικό » 

ΠΕ Φυσικής Αγωγής » 

ΠΕ Εκπαιδ. ΑΜΕΑ 

ΠΕ Ψυχολόγων » 

ΠΕ Διδακτ. Μουσικής » 

ΠΕ Ειδικών Παιδαγωγών » 

ΔΕ Διοικητικού - Λογιστικού » 

ΔΕ Παιδαγωγών » 

ΔΕ Ειδικών Παιδαγωγών » 

ΔΕ Χειροτεχνίας » 

ΔΕ Αναγν.- Αντίγρ. - Χειρ. Η/Υ» 

ΔΕ Αναγν. Αναγνωστριών » 

ΔΕ Χειριστών εκτυπ.μηχ.Η/Υ » 

ΔΕ Τεχν. συντηρ. κτιρίων » 

ΥΕ Πλυντριών » 

ΥΕ Β. Αποθηκαρίου » 

ΥΕ Καθαριστριών » 

ΥΕ Εργατών » 

ΤΕ Κοιν. Λειτουργών 35ώρες/άτομο/μήνα 

ΔΕ Επιμ. Οικοτροφείου » 

ΥΕ Μαγείρων » 

ΥΕ Θυρ. Κλητ. Νυχτοφυλ. » 

Η υπερωριακή απογευματινή απασχόληση ορίζεται όπως 
παρέχεται μετά τη λήξη του κανονικού ωραρίου των υπαλ¬ 
λήλων.. 

Η ωριαία αποζημίωση ορίζεται σύμφωνα με τις διατάξεις 
του άρθρου 16 του ν. 3205/2003. 

Η δαπάνη για την πληρωμή της ανωτέρω αποζημίωσης 
δεν μπορεί να υπερβεί το ύψος των πιστώσεων του Προ¬ 
ϋπολογισμού του ΚΕΑΤ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Απριλίου 2007 

Ο ΥΠΟΥΡΓΟΣ 

Δ. ΑΒΡΑΜΟΠΟΥΛΟΣ 

-♦- 

Αριθμ. 949 (4) 

Ανάθεση αρμοδιοτήτων στη Διεύθυνση Πολιτισμού. 

Ο ΝΟΜΑΡΧΗΣ ΠΕΙΡΑΙΑ 

Έχοντας υπόψη: 

1. Τις διατάξεις: 

α)Του ν. 3200/1955 «περί διοικητικής αποκεντρώσεως» 
όπως συμπληρώθηκε, τροποποιήθηκε και ισχύει. 

β) Του π.δ. 30/1996 «Κώδικας Νομαρχιακής Αυτοδιοίκησης» 
όπως συμπληρώθηκε, τροποποιήθηκε και ισχύει. 

γ) Του ν. 2503/1997 «Διοίκηση,οργάνωση,στελέχωση της 
Περιφέρειας και άλλες διατάξεις» όπως συμπληρώθηκε, 
τροποποιήθηκε και ισχύει. 

2. Τον Οργανισμό Εσωτερικής Οργάνωσης και Λειτουργί¬ 
ας των Υπηρεσιών της Ενιαίας Νομαρχιακής Αυτοδιοίκησης 
Αθηνών - Πειραιώς / Νομαρχιακού Διαμερίσματος Πειραιά 
όπως ισχύει (ΦΕΚ 1787/Β'/20.12.2005). 

3. Τις διατάξεις του ν. 3274/2004 «Οργάνωση και λει¬ 
τουργία των Οργανισμών Τοπικής Αυτοδιοίκησης Α' και 
Β' βαθμού» (ΦΕΚ 195/Α'/2004). 

4. Την υπ’ αριθμ. οικ. 16/3.1.2007 απόφαση Νομάρχη Πει¬ 
ραιά περί ορισμού Αντινομαρχών. 

5. Την υπ’ αριθμ. οικ. 17/3.1.2007 απόφαση Νομάρχη Πειραιά 
περί ορισμού εντεταλμένων Νομαρχιακών Συμβούλων. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

6. Τις υπηρεσιακές ανάγκες, αποφασίζουμε: 

Καθορίζουμε τις αρμοδιότητες σε θέματα της Διεύθυν¬ 
σης Πολιτισμού του Νομαρχιακού Διαμερίσματος Πειραιά 
ως εξής: 

Α. ΑΡΜΟΔΙΟΤΗΤΕΣ ΝΟΜΑΡΧΗ 

1. Εποπτεία των σωματείων (εξωράίστικών- εκπολιτιστι¬ 
κών και λοιπών παρεμφερών σκοπών) ή ενώσεων. 

2. Η χορήγηση άδειας ίδρυσης και λειτουργίας ερασιτε¬ 
χνικών σχολών χορού. 

3. Η απόφαση μεταβίβασης της άδειας λειτουργίας των 
ως άνω σχολών χορού ή μεταστέγασης αυτών. 

4. Η απόφαση συγκρότησης επιτροπής ελέγχου καταλλη¬ 
λότητας κτιριακών εγκαταστάσεων για ίδρυση ή μεταστέ- 
γαση ή μεταβίβαση ερασιτεχνικών σχολών χορού. 

5. Τα έγγραφα τα οποία αφορούν στην υποβολή ερωτη¬ 
μάτων ως προς την ερμηνεία των κείμενων διατάξεων ή 
προτάσεων καθώς και κάθε έγγραφο, επιστολή, υπόμνη¬ 
μα ιδιάζουσας σημασίας προς τα Υπουργεία, Περιφέρεια, 
Ν.Π.Δ.Δ., Ανεξάρτητες Αρχές, Οργανισμούς, Δικαστήρια και 
το Νομαρχιακό Συμβούλιο ως και τα απαντητικά έγγραφα 
στις ανωτέρω υπηρεσίες. 

6. Την έγκριση εκτός έδρας μετακίνηση και τη χορήγηση 
κανονικής άδειας στον Προϊστάμενο της Υπηρεσίας. 

7. Η έγκριση πρόσληψης Διευθυντού Σπουδών και διδα¬ 
κτικού προσωπικού ερασιτεχνικών σχολών χορού. 

8. Τις απαντήσεις σε αιτήσεις πολιτών επί σοβαρών πε¬ 
ριπτώσεων ή γενικότερου ενδιαφέροντος. 

9. Η άσκηση σε ειδικές περιπτώσεις κάθε αρμοδιότητας 
από εκείνες, οι οποίες ανατίθενται στον Αντινομάρχη, στον 
Εντεταλμένο Νομ/κο Σύμβουλο και στο Διευθυντή. 

Β. ΑΡΜΟΔΙΟΤΗΤΕΣ ΑΝΤΙΝΟΜΑΡΧΗ 

1. Συγκρότηση επιτροπής παραλαβής προμηθειών. 

2. Χορήγηση εφάπαξ προσωρινής άδειας ίδρυσης και 
λειτουργίας Ερασιτεχνικών Σχολών Χορού για λόγους ανω- 
τέρας βίας (άρθρου 6 παρ. 7 ν. 1158/1981). 

3. Ορισμός επιθεωρητών Ερασιτεχνικών Σχολών Χορού 
(αρθ. 22 ν. 1158/1981). 

4. Εντολή επιθεώρησης Ερασιτεχνικών Σχολών Χορού 
(αρθ. 22 ν. 1158/1981). 

5. Απόφαση προσωρινής διακοπής λειτουργίας μέχρι δύο 
πλήρων συνεχών ετών για λόγους ανωτέρας βίας (άρθρο 
8 παρ. 3 ν. 1158/1981. 

6. Ανάκληση άδειας ίδρυσης και λειτουργίας ερασιτεχνι¬ 
κών σχολών χορού. 

7. Η επιβολή των πειθαρχικών και Διοικητικών κυρώσεων 
στις σχολές χορού του άρθρου 19 παρ. 1 και 2 του ν.1158/1981 
(ΦΕΚ 127Α/1991). 

8. Η εισήγηση προς τα αρμόδια όργανα για την άσκηση 
αρμοδιοτήτων σε πολιτιστικά θέματα με σκοπό την δια¬ 
τήρηση των παραδόσεων μας και της πολιτιστικής μας 
κληρονομιάς. 

9. Τ ις απαντήσεις σε αιτήσεις πολιτών ή υπαλλήλων, με τις 
οποίες παρέχονται πληροφορίες σχετικές με την διεκπεραί¬ 
ωση υποθέσεων τους για θέματα αρμοδιότητας του. 

10. Η έγκριση μετακινήσεων εκτός έδρας των υπαλλή¬ 
λων. 

Γ. ΑΡΜΟΔΙΟΤΗΤΕΣ ΕΝΤΕΤΑΛΜΕΝΟΥ ΝΟΜΑΡΧΙΑΚΟΥ 
ΣΥΜΒΟΥΛΟΥ ΑΡΜΟΔΙΟΥ ΣΕ ΘΕΜΑΤΑ ΠΟΛΙΤΙΣΜΟΥ 

1. Εντολή ελέγχου προϋποθέσεων καταλληλότητας κτη¬ 
ριακών εγκαταστάσεων υπό ίδρυση ή μεταστέγαση ή με¬ 
ταβίβαση Ερασιτεχνικών Σχολών Χορού επιτροπής άρθρου 
6 παρ. 4, 5, 6, 7 ν. 1158/1981. 

2. Εντολή περιοδικών ελέγχων καταλληλότητας κτηρι¬ 
ακών εγκαταστάσεων Ερασιτεχνικών Σχολών Χορού επι¬ 
τροπής άρθρου 6 παρ. 8 ν. 1158/1981. 

3. Πρόσκληση σε ακρόαση σύμφωνα με το άρθρο 20 του 
Συντάγματος αρμοδιότητάς του. 


4. Τ ις απαντήσεις σε αιτήσεις πολιτών ή υπαλλήλων, με 
τις οποίες παρέχονται πληροφορίες σχετικές με την δι¬ 
εκπεραίωση υποθέσεων τους για θέματα αρμοδιότητας 
του. 

5. Τα υπομνηστικά έγγραφα για όλα τα θέματα αρμο¬ 
διότητας του. 

Δ. ΑΡΜΟΔΙΟΤΗΤΕΣ ΔΙΕΥΘΥΝΤΗ 

1. Τις απαντήσεις σε αιτήματα υπαλλήλων ή πολιτών 
σχετικά με την υπόθεση τους στα θέματα αρμοδιότητάς 
του. 

2. Η χορήγηση πάσης φύσεως αδειών στους Υπαλλήλους 
της Διεύθυνσης του. 

3. Εισήγηση για όλα τα θέματα αρμοδιότητας της Διεύ¬ 
θυνσης του 

4. Η υπογραφή διαβιβαστικών εγγράφων σχετικών με 
τις διαδικασίες για την έκδοση των προαναφερομένων 
αδειών καθώς και πάσης φύσεως εγγράφων προς Δημόσιες 
Υπηρεσίες - ΟΤΑ κ.λ.π. 

5. Η υπογραφή προπαρασκευαστικών, πληροφοριακών, 
διαβιβαστικών και υπομνηστικών εγγράφων για τα θέματα 
αρμοδιότητας της Διεύθυνσης. 

6. Τα έγγραφα προς τα σωματεία ή τις ενώσεις για την 
αποστολή των δικαιολογητικών προς συμπλήρωση των 
σχετικών φακέλων που τηρούνται στην υπηρεσία, καθώς 
και κάθε θέμα που σχετίζεται με την άσκηση ελέγχου και 
εποπτεία των αναγνωρισμένων σωματείων. 

7. Η θεώρηση των αποδείξεων εισπράξεων των σωμα¬ 
τείων ή ενώσεων. 

8. Παραλαβή δικογράφων. 

Όλα τα έγγραφα πριν την υπογραφή τους από τον Νο¬ 
μάρχη ή τον Αντινομάρχη θα προσυπογράφονται από τον 
Γενικό Γραμματέα της Νομαρχίας Πειραιά, σύμφωνα με 
τις διατάξεις του ν. 3274/2004 «Οργάνωση και λειτουργία 
των Οργανισμών τοπικής Αυτοδιοίκησης Α' και Β' βαθμού» 
(ΦΕΚ 195/Α/2004). 

Η παρούσα απόφαση ισχύει από της υπογραφής της και 
καταργεί κάθε προηγούμενη με ανάλογο περιεχόμενο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 5 Φεβρουάριου 2007 

Ο Νομάρχης 
ΓΙΑΝΝΗΣ ΜΙΧΑΣ 
- Φ - 

Αριθμ. οικ.1042 (5) 

Ανάθεση αρμοδιοτήτων στη Διεύθυνση Περιβάλλοντος 
του Νομαρχιακού Διαμερίσματος Πειραιά. 

Ο ΝΟΜΑΡΧΗΣ ΠΕΙΡΑΙΑ 

Έχοντας υπόψη: 

1. Τις διατάξεις: 

α) Του ν. 3200/1955 «περί διοικητικής αποκεντρώσεως» 
όπως συμπληρώθηκε, τροποποιήθηκε και ισχύει. 

β)Του π.δ. 30/1996 «Κώδικας Νομαρχιακής Αυτοδιοίκησης» 
όπως συμπληρώθηκε, τροποποιήθηκε και ισχύει. 

γ) Του ν. 2503/1997«Διοίκηση,οργάνωση,στελέχωση της 
Περιφέρειας και άλλες διατάξεις» όπως συμπληρώθηκε, 
τροποποιήθηκε και ισχύει. 

2. Τ ον Οργανισμό Εσωτερικής Οργάνωσης και Λειτουργί¬ 
ας των Υπηρεσιών της Ενιαίας Νομαρχιακής Αυτοδιοίκησης 
Αθηνών - Πειραιώς / Νομαρχιακού Διαμερίσματος Πειραιά 
όπως ισχύει (ΦΕΚ 1787/Β720.12.2005). 

3. Τις διατάξεις του ν. 3274/2004 «Οργάνωση και λει¬ 
τουργία των Οργανισμών Τοπικής Αυτοδιοίκησης Α' και 
Β' βαθμού» (ΦΕΚ 195/Α'/2004). 

4. Την υπ’ αριθμ. οικ. 16/3.-1.2007 απόφαση Νομάρχη Πει¬ 
ραιά περί ορισμού Αντινομαρχών. 

5. Την υπ’ αριθμ. οικ. 17/3.1.2007 απόφαση Νομάρχη Πειραιά 
περί ορισμού εντεταλμένων Νομαρχιακών Συμβούλων. 

6. Τις υπηρεσιακές ανάγκες, αποφασίζουμε: 

Καθορίζουμε τις αρμοδιότητες σε θέματα της Διεύθυνσης 

Περιβάλλοντος του Νομαρχιακού Διαμερίσματος Πειραιά 
ως εξής: 

Α. Αρμοδιότητες Νομάρχη 

1. Έγκριση Περιβαλλοντικών όρων για την πραγματοποί¬ 
ηση νέων, επέκταση ή εκσυγχρονισμό έργων και δραστη¬ 
ριοτήτων της δεύτερης κατηγορίας υποκατηγορίας 4ης, 
που προβλέπεται από την υπ' αριθμ. 15393/2332/2002 (ΦΕΚ 
1022Β/5.8.2006) κοινή υπουργική απόφαση και το ν. 1650/1986 
άρθρο 4 παρ. 3 όπως αντικαταστάθηκε από το άρθρο 2 
του ν. 3010/2002. 

2. Χορήγηση άδειας για τη συλλογή και μεταφορά στερε¬ 
ών αποβλήτων, σύμφωνα με την υπ’ αριθμ. 50910/2727/2003 
κοινή υπουργική απόφαση (ΦΕΚ 1909Β/22.12.2003) άρθρο 
8 παρ. 1 αΐ. 

3. Χορήγηση άδειας διάθεσης, αξιοποίησης, προσωρινής 
αποθήκευσης ή μεταφόρτωσης στερεών αποβλήτων, σύμ¬ 
φωνα με την υπ’ αριθμ. 50910/2727/2003 κοινή υπουργική 
απόφαση (ΦΕΚ 1909/22.12.2003) άρθρο 8 παρ. 2β. 

4. Χορήγηση άδειας σε εγκαταστάσεις, βιομηχανίες ή 
επιχειρήσεις για εναπόθεση και αποθήκευση τοξικών και 
επικίνδυνων αποβλήτων και ΡΟΒ’ε. Χορήγηση άδειας, σύμ¬ 
φωνα με τους όρους και τη διαδικασία που προβλέπουν 
οι διατάξεις του ν. 1360/1983, για την αποθήκευση των 
ως άνω αποβλήτων με την υπ’ αριθμ. 72751/3054/1985 κοι¬ 
νή υπουργική απόφαση (ΦΕΚ 665Β/1985) άρθρο 10 παρ. 
1, για αιτήσεις πριν την ισχύ της υπ’ αριθμ. 13588/725/ 
2006 κοινής υπουργικής απόφασης (ΦΕΚ 383Β/2006). 

5. Συγκρότηση γνωμοδοτικής επιτροπής διαχείρισης 
τοξικών και επικίνδυνων αποβλήτων και ΡΟΒ’ε (άρθρο 
10 υπ’ αριθμ. 72751/3054/1985 κοινή υπουργική απόφα¬ 
ση, ΦΕΚ 665Β/1985), για αιτήσεις πριν την ισχύ της υπ' 
αριθμ. 13588/725/2006 κοινής υπουργικής απόφασης (ΦΕΚ 
383Β/2006). 

6. Καθορισμός των όρων για την πραγματοποίηση της 
τεχνητής αναπλήρωσης των υπόγειων νερών στις περι¬ 
πτώσεις έργων και δραστηριοτήτων της Β κατηγορίας του 
άρθρου 4 του ν. 1650/1986 υπ’ αριθμ. 26857/553/1988 κοινής 
υπουργικής απόφασης (ΦΕΚ 196Β/1988) άρθρου 4 παρ. 5. 

7. Επιβολή διοικητικών κυρώσεων σε φυσικά ή νομικά 
πρόσωπα που προκαλούν οποιαδήποτε ρύπανση ή άλλη 
υποβάθμιση του περιβάλλοντος σύμφωνα με το άρθρο 30 
του ν. 1650/1986 όπως τροποποιήθηκε με το ν. 3010/2002. 

8. Επιβολή, στους υπαίτιου δυσμενών επιπτώσεων στη 
δημόσια υγεία ή ρύπανσης ή υποβάθμισης του υδάτινου 
περιβάλλοντος με τις χρήσεις που προβλέπει η υπ’ αριθμ. 
46399/1352/1986 κοινή υπουργική απόφαση, διοικητικών κυ¬ 
ρώσεων σύμφωνα με την υπ’ αριθμ. 46399/1352/1986 κοινή 
υπουργική απόφαση (ΦΕΚ 438Β/1986) άρθρου 9 παρ. β 1,2. 

9. Απόφαση περί οριστικής διακοπής ή προσωρινής 
απαγόρευσης της λειτουργίας επιχείρησης ή δραστηρι¬ 
ότητας, όταν η επιχείρηση ή δραστηριότητα παραλείπει 
να συμμορφωθεί προς τα υποδεικνυόμενα μέτρα για την 
αποτροπή ρύπανσης ή υποβάθμισης της περιοχής ή όταν 
η λήψη αποτελεσματικών μέτρων είναι ανέφικτη (παρ. 2 
αρθ. 30 ν. 1650/1986). 

10. Έγγραφα τα οποία αφορούν στην υποβολή ερωτη¬ 
μάτων ως προς στην ερμηνεία των κείμενων διατάξεων, η 
προτάσεων καθώς και κάθε έγγραφο, επιστολή, υπόμνη¬ 
μα ιδιάζουσας σημασίας προς τα Υπουργεία, Περιφέρεια, 
Ν.Π.Δ.Δ., Ανεξάρτητες Αρχές, Οργανισμούς, Δικαστήρια και 
το Νομαρχιακό Συμβούλιο ως και τα απαντητικά έγγραφα 
στις ανωτέρω Υπηρεσίες. 


11. Οι εγκρίσεις μετακίνησης εκτός έδρας και χορήγηση 
κανονικής άδειας στον προϊστάμενο της υπηρεσίας. 

12. Τις απαντήσεις σε αιτήσεις πολιτών επί σοβαρών πε¬ 
ριπτώσεων ή γενικότερου ενδιαφέροντος. 

Β. Αρμοδιότητες Αντινομάρχη 

1. Προϋποθέσεις και όροι για τις εγκρίσεις απορρίψεων 
επικινδύνων ουσιών στα υπόγεια νερά με την υπ’ αριθμ. 
26857/533/1988 κοινή υπουργική απόφαση (ΦΕΚ 196Β/1988) 
άρθρο 4 και 5. 

2. Απόφαση με την οποία καθορίζονται οι περιοχές του 
υδατικού αποδέκτη που επηρεάζονται από τις απορρίψεις 
υδραργύρου ή και καδμίου ή και ΗΟΙ-Ι ΥΣ 144/1987 (ΦΕ- 
Κ197Α/87) άρθρο 4 παρ. 1. 

3. Καθορισμός των ειδικών οριακών τιμών των ουσιών στα 
υγρά απόβλητα Β κατηγορίας 4ης υποκατηγορίας έργων 
και δραστηριοτήτων του ν. 1650/1986 άρθρου 4 (άρθρου 5 
παρ. 1, 2, 3, 4, 5, 6 και 7 της υπ’ αριθμ. κοινής υπουργικής 
απόφασης 55648/2210/1991 ΦΕΚ 323Β/1991). Λήψη υπόψη 
και της υπ’ αριθμ. 90461/2193/1994 κοινής υπουργικής από¬ 
φασης, (ΦΕΚ 843Β/1994) και της υπ’ αριθμ. 18186/271/1988 
κοινής υπουργικής απόφασης άρθρου 6, 7, 8 και 10 (ΦΕΚ 
126Β/1988). 

4. Οι εγκρίσεις μετακίνησης εκτός έδρας των υπαλλή¬ 
λων. 

5. Η συγκρότηση επιτροπής παραλαβής προμηθειών. 

Γ. Αρμοδιότητες Διευθυντού 

1. Υποβολή στον Υπουργό Περιβάλλοντος, Χωροταξίας 
και Δημοσίων Έργων ετήσιας ενημερωτικής αιτιολογημέ¬ 
νης έκθεσης που συνοδεύεται από κατάσταση στη οποία 
εμφανίζονται το είδος, η ποσότητα κ.λπ. των απορρίψεων, 
που πραγματοποιούνται στα υπόγεια νερά με την υπ’ αριθμ. 
26857/553/1998 (ΦΕΚ 196Β/1988) κοινή υπουργική απόφαση 
άρθρο 6. 

2. Έκδοσης απόφασης κατόπιν σχετικής παραπομπής από 
τον Δήμαρχο ή Πρόεδρο Κοινότητας περί υπαγωγής έργου 
ή δραστηριότητας της τρίτης κατηγορίας στη διαδικασία 
έγκρισης των περιβαλλοντικών όρων της δεύτερης κατη¬ 
γορίας 4ης υποκατηγορίας σύμφωνα ν. 1650/1986 άρθρο 4 
παρ. 4 όπως τροποποιήθηκε με το ν. 3010/2002. 

3. Υποβολή ετήσιας ενημερωτικής αιτιολογημένης έκθε¬ 
σης στον Υπουργό Περιβάλλοντος, Χωροταξίας και Δημο- 
σίωνΈργων που αναφέρεται στις απορρίψεις στο υδάτινο 
περιβάλλον των επικίνδυνων ουσιών που αναφέρονται στον 
κατάλογο 1 του παραρτήματος Α και με την υπ’ αριθμ. 
144/1987ΠΥΣ κοινή υπουργική απόφαση 55648/2210/1991 
(ΦΕΚ 323/1991) άρθρου 10. 

4. Χορήγηση έγκρισης των εργασιών κατεδάφισης κτι¬ 
ρίων, κατασκευών και εγκαταστάσεων που περιέχουν 
αμίαντο ή εύθραυστα υλικά με αμίαντο ή των εργασιών 
απομάκρυνσης του αμιάντου ή των εύθραυστων υλικών 
με αμίαντο από κτίρια, κατασκευές και εγκαταστάσεις. 
Αρμοδιότητα της ως άνω υπηρεσίας για την διενέργεια 
επιτόπιων ελέγχων στο χώρο διεξαγωγής των προανα- 
φερομένων εργασιών (αρθ. 7 της υπ' αριθμ. 8243/1113/1991 
κοινής υπουργικής απόφασης ΦΕΚ 138Β/1991). 

5. Ο έλεγχος τήρησης των όρων αδειών που χορηγούνται 
σύμφωνα με το άρθρο 8 της υπ’ αριθμ. 50910/2727/2003 
κοινής υπουργικής απόφασης (ΦΕΚ 1909Β/22.12.2003). 

6. Απόφαση με την οποία, όταν τα επιφανειακά νερά 
με τις χρήσεις που καθορίζει η υπ’ αριθμ. 46399/1352/1986 
υπουργική απόφαση περιορίζονται στα όρια ενός νομού, 
μπορεί να συμπληρώνεται με πρόσθετες παραμέτρους ή 
να τροποποιούνται προς το αυστηρότερο τα παραρτήμα¬ 
τα I έως VII του αρθ. 10 της ανωτέρω κοινής υπουργικής 
απόφασης (άρθ. 7 της παρ. 1 της υπ’ αριθμ. 46399/1352/1986 
κοινής υπουργικής απόφασης, ΦΕΚ 438Β/1986). 

Επίσης στην αρμοδιότητα του Διευθυντού είναι: 

1. Η χορήγηση πόσης (ρύσεως αδειών στους υπαλλήλους 
της υπηρεσίας. 

2. Η υπογραφή όλων των υπομνηστικών και διαβιβαστικών 
εγγράφων. 

3. Η υπογραφή όλων των εγγράφων που γενικώς αρχει¬ 
οθετούνται. 

4. Τις απαντήσεις σε αιτήματα υπαλλήλων ή πολιτών 
σχετικά με υποθέσεις τους. 

5. Παραλαβή δικογράφων. 

Όλα τα έγγραφα πριν την υπογραφή τους από τον Νο¬ 
μάρχη ή τον Αντινομάρχη θα προσυπογράφονται από τον 
Γενικό Γραμματέα της Νομαρχίας Πειραιά, σύμφωνα με 
τις διατάξεις του ν. 3274/2004 «Οργάνωση και λειτουργία 
των Οργανισμών τοπικής Αυτοδιοίκησης Α' και Β' βαθμού» 
(ΦΕΚ 195/Α/2004). 

Η παρούσα απόφαση ισχύει από της υπογραφής της και 
καταργεί κάθε προηγούμενη με ανάλογο περιεχόμενο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 5 Φεβρουάριου 2007 

Ο Νομάρχης 
ΓΙΑΝΝΗΣ ΜΙΧΑΣ 
-♦- 

Αριθμ. οικ. 1043 (6) 

Ανάθεση αρμοδιοτήτων στη Διεύθυνση Πολεοδομίας του 
Νομαρχιακού Διαμερίσματος Πειραιά. 

Ο ΝΟΜΑΡΧΗΣ ΠΕΙΡΑΙΑ 

Έχοντας υπόψη: 

1. Τις διατάξεις: 

α) Του ν. 3200/1955 «περί διοικητικής αποκεντρώσεως» 
όπως συμπληρώθηκε, τροποποιήθηκε και ισχύει. 

β) Του π.δ. 30/1996 «Κώδικας Νομαρχιακής Αυτοδιοίκησης» 
όπως συμπληρώθηκε, τροποποιήθηκε και ισχύει. 

γ) Του ν. 2503/1997«Διοίκηση,οργάνωση,στελέχωση της 
Περιφέρειας και άλλες διατάξεις» όπως συμπληρώθηκε, 
τροποποιήθηκε και ισχύει. 

2. Τον Οργανισμό Εσωτερικής Οργάνωσης και Λειτουργί¬ 
ας των Υπηρεσιών της Ενιαίας Νομαρχιακής Αυτοδιοίκησης 
Αθηνών - Πειραιώς / Νομαρχιακού Διαμερίσματος Πειραιά 
όπως ισχύει (ΦΕΚ 1787/Β720.12.2005). 

3. Τις διατάξεις του ν. 3274/2004 «Οργάνωση και λει¬ 
τουργία των Οργανισμών Τοπικής Αυτοδιοίκησης Α' και 
Β' βαθμού» (ΦΕΚ 195/Α'/2004). 

4. Την υπ’ αριθμ. οικ. 16/3.1.2007 απόφαση Νομάρχη Πει¬ 
ραιά περί ορισμού Αντινομαρχών. 

5. Τις υπηρεσιακές ανάγκες, αποφασίζουμε: 

Καθορίζουμε τις αρμοδιότητες σε θέματα της Διεύθυνσης 

Πολεοδομίας του Νομαρχιακού Διαμερίσματος Πειραιά ως 
εξής: 

Α. Αρμοδιότητες Νομάρχη 

1. Προσωρινή αναστολή εφαρμογής εγκεκριμένου ρυμο¬ 
τομικού σχεδίου σε περίπτωση αμφιβολιών που οφείλονται 
ή σε ατελή εφαρμογή αυτού ή σε ελλείψεις του τοπογρα- 
φικού χάρτη ή σε διαφορές μεταξύ του σχεδίου και της 
επί του εδάφους πραγματικής κατάστασης, (παρ. 1 αρθ. 6 
του από 17.7.1923 ν.δ/τος σε συνδυασμό με τον ν.δ. 532/1970 
ΦΕΚ 103Α/1970 και το β.δ. 712/1970 ΦΕΚ 150/1970). 

2. Κρίση ενστάσεων κατά αποφάσεων της τεχνικής υπη¬ 
ρεσίας, με τις οποίες διευκρινίζονται τα όρια και η ζώνη 
πέριξ των εγκεκριμένων ρυμοτομικών σχεδίων όπου επι¬ 
τρέπεται η εκτέλεση εργασιών δομήσεως υπό ορισμένους 
όρους και περιορισμούς.(παρ. 5 αρθ. 14 του από 17.7.1923 
ν.δ/τος σε συνδυασμό με τις διατάξεις του ν.δ. 532/1970 
ΦΕΚ 103Α/1970 και το β.δ. 712/1970 ΦΕΚ 150Α/1970). 


3. Σύσταση κτηματικής ομάδας και η απόφαση περί της 
εφαρμογής πράξης ομαδικής τακτοποίησης οικοπέδων 
(άρθρ.49 παρ. 2 & 3 του από 17.7.1923 ν.δ/τος σε συνδυασμό 
με τις διατάξεις του ν. 3200/1955 ΦΕΚ 97Α/1955). 

4. Απόφαση με την οποία κατ’ εξαίρεση επιτρέπεται ο 
εκσυγχρονισμός και η επέκταση υφιστάμενων βιομηχανικών 
και βιοτεχνικών εγκαταστάσεων μέσης ή υψηλής όχλησης 
σε οικισμούς μέχρι 2000 κατοίκους (αρθρ. 7 του π.δ/τος από 
24.4.1985 (ΦΕΚ 181 Δ/1985) που τροποποιήθηκε με την παρ. 
4 άρθρ. 1 του από 16.5.1989 π.δ/τος ΦΕΚ 293Δ/1989). 

5. Συγκρότηση επιτροπής προσδιορισμού αξίας ακινήτων, 
(αρθ. 1 π.δ. 5/1986 ΦΕΚ 17Α/1986). 

6. Συγκρότηση επιτροπής για την εκτίμηση της αξίας των 
συνεισφερομένων σε αστικό αναδασμό ακινήτων (παρ. 1 
αρθ. 1 π.δ. 422/1994 ΦΕΚ 240Δ/1994). 

7. Απόφαση σύστασης και συγκρότησης επιτροπής Αρχι¬ 
τεκτονικού Ελέγχου (Ε.Π.Α.Ε.) (παρ. 3 αρθ. 3 ν. 1577/1985 ΦΕΚ 
210Α/1985 και παρ. 1 και 3 αρθ. 1 της υπ’ αριθμ. 31252/1530/1987 
κοινής υπουργικής απόφασης ΦΕΚ 482Δ/1987). 

8. Απόφαση ορισμού του Προέδρου και των μελών του 
ΣΧΟΠ του οικείου Νομού (παρ. 2 αρθ. 4 της υπ’ αριθμ. 
75724/1151/1983 υπουργικής απόφασης ΦΕΚ 767Β/1983, όπως 
ισχύει σήμερα). 

9. Καθορισμός των κυριότερων Κοινοτικών ή Δημοτικών 
οδών (αρθ. 1 παρ. 2 δδ του π.δ/τος της 24/31.5.1985 «Τροπο¬ 
ποίηση των όρων και περιορισμών δόμησης των γηπέδων 
των κείμενων εκτός των ρυμοτομικών σχεδίων των πόλεων 
και εκτός των ορίων των νομίμως υφιστάμενων προ του 
έτους 1923 οικισμών» (ΦΕΚ 270Δ/1985). 

10. Απόφαση χαρακτηρισμού οδού ως προϋφισταμένης 
του 1923 (παρ. 4 αρθ. 20 του από 17.7.1923 ν.δ/τος, σε συν¬ 
δυασμό με τις διατάξεις του ν.δ. 532/1970, ΦΕΚ 103Α/1970 
και το β.δ. 712/1970, ΦΕΚ 150Α/1970). 

11. Έγκριση και τροποποίηση ρυμοτομικού σχεδίου καθώς 
και καθορισμός όρων και περιορισμών δόμησης σύμφωνα 
με το άρθρο 10 του ν. 3044/2002. 

12. Τα έγγραφα τα οποία αφορούν στην υποβολή ερω¬ 
τημάτων ως προς στην ερμηνεία των κείμενων διατάξεων 
ή προτάσεων καθώς και κάθε έγγραφο, επιστολή, υπόμνη¬ 
μα ιδιάζουσας σημασίας προς τα Υπουργεία, Περιφέρεια, 
Ν.Π.Δ.Δ., Ανεξάρτητες Αρχές, Οργανισμούς, Δικαστήρια και 
το Νομαρχιακό Συμβούλιο ως και τα απαντητικά έγγραφα 
στις ανωτέρω Υπηρεσίες. 

13. Άσκηση σε ειδικές περιπτώσεις κάθε αρμοδιότητας 
από εκείνες οι οποίες ανατίθενται με την παρούσα από¬ 
φαση στον Αντινομάρχη και στο Προϊστάμενο. 

14. Οι εγκρίσεις μετακίνησης εκτός έδρας και χορήγηση 
κανονικής άδειας στον προϊστάμενο της υπηρεσίας. 

15. Τις απαντήσεις σε αιτήσεις πολιτών επί σοβαρών πε¬ 
ριπτώσεων ή γενικότερου ενδιαφέροντος. 

16. Απόφαση έγκρισης για την εξαίρεση ή όχι από την κα¬ 
τεδάφιση αυθαιρέτων κατασκευών αν πρόκειται για μικρές 
παραβάσεις (παρ. 8 αρθ. 9 ν. 1512/1985 ΦΕΚ 4Α/1985). 

17. Συγκρότηση τετραμελούς Επιτροπής για την εκδίκαση 
ενστάσεων κατά εκθέσεως αυτοψίας (παρ. 4 αρθ. 2 π.δ/γμα 
5.7.1983, ΦΕΚ 291 Δ/1983 όπως τροποποιήθηκε με το αρθ. 1 
του π.δ/γματος 13.1.1986, ΦΕΚ .10Δ/1986). 

Β. Αρμοδιότητες Αντινομάρχη 

ΒΙ. Τμήματος Πολεοδομικού Σχεδιασμού και Κανόνων. 

1. Απόφαση με την οποία είναι δυνατόν να ορίζεται πλά¬ 
τος κοινοχρήστου χώρου μεγαλύτερο από το προβλεπόμε- 
νο από τις παρ. 1 και 2 του αρθ. 6 του από 24.4.1985 π.δ/τος 
όπως αυτό τροποποιήθηκε και ισχύει (παρ. 3 αρθ. 1 του από 
16.5.1989 π.δ/τος ΦΕΚ 293Δ/1989). 

2. Απόφαση έγκρισης παραχώρησης τμήματος άρτιου και 
οικοδομήσιμου οικοπέδου για δημιουργία κοινόχρηστου 
χώρου χωρίς αποζημίωση του ιδιοκτήτη του. (αρθ. 6 του 

από 24.4.1985 π.δ/τος ΦΕΚ 181 Δ/1985, όπως τροποποιήθηκε 
με την παρ. 4 του αρθ. 1 του από 16.5.1989 π.δ/τος, ΦΕΚ 
293Δ/1989). 

3. Απόφαση καθορισμού ελάχιστης απόστασης των κτιρί¬ 
ων από το όριο των υφιστάμενων κοινοχρήστων χώρων ή 
από τον άξονα της οδού σε οικισμούς μέχρι 2000 κατοίκους, 
εφόσον αυτό είναι αναγκαίο για λόγους κυκλοφοριακούς, 
περιβαλλοντικούς, αρχιτεκτονικούς και φυσιογνωμίας του 
οικισμού (αρθ. 6 του από 24.4.1985 π.δ/τος, ΦΕΚ 181Δ/1985, 
όπως τροποποιήθηκε με την παρ. 5 περ. γ του αρθ. 1 του 
από 16.5.1989 π.δ/τος, ΦΕΚ 293Δ/1989). 

4. Απόφαση καθορισμού πλάτους ζώνης σε οικισμούς 
κάτω από 2.000 κατοίκων εντός της οποίας απαγορεύεται 
η ανέγερση βιομηχανικών και βιοτεχνικών εγκαταστάσεων 
μέσης και υψηλής όχλησης (αρθ. 7 του από 4.4.1985 π.δ/τος, 
ΦΕΚ 181Δ/1985, όπως τροποποιήθηκε με την παρ. 4 του αρθ 
.11 του από 16.5.1989 π.δ/τος ΦΕΚ 293Δ/1989). 

5. Απόφαση επιβολής αναστολής χορήγησης οικοδομικών 
αδειών και εκτέλεσης οικοδομικών εργασιών στις περι¬ 
πτώσεις όπου ο Νομάρχης σύμφωνα με τα οριζόμενα από 
τις σχετικές διατάξεις, έχει την αρμοδιότητα να εγκρίνει 
τροποποιήσεις σχεδίων ή τροποποιήσεις και καθορισμό 
όρων και περιορισμών δόμησης ή και προκηπίων (παρ. 15 
άρθ. 8 του ν. 1512/1985 ΦΕΚ 4Α/1985). 

6. Απόφαση έγκρισης ή απόρριψης της προκαταρτικής 
πρότασης του Υ.ΠΕΧΩ.Δ.Ε. για ανάπλαση περιοχής (παρ. 4 
του αρθ. 9 του ν. 2508/13.6.1997, ΦΕΚ 124Α/1997). 

7. Απόφαση έγκρισης της προκαταρτικής πρότασης 
ανάπλασης, (παρ. 5 του αρθ. 9 του ν. 2508/13.6.1997, ΦΕΚ 
124Α/1997). 

8. Απόφαση για αναστολή χορήγησης οικοδομικών αδειών 
στην περιοχή της προκαταρτικής πρότασης ανάπλασης, 
(παρ. 8 του άρθ. 9 του ν. 2508/13.6.1997 ΦΕΚ 124Α/1997). 

9. Απόφαση έγκρισης πολεοδομικής μελέτης ανάπλασης, 
(παρ. 2 του αρθ. 11 του ν. 2508/13.6.1997, ΦΕΚ 124Α/1997). 

10. Πράξη του Νομάρχη - στην περίπτωση που έχει εγκρί¬ 
νει την προκαταρτική πρόταση ανάπλασης - για καθορισμό 
των ορίων των ζωνών άσκησης του δικαιώματος προτί¬ 
μησης και οι κατηγορίες ακινήτων, για τις οποίες ισχύει 
το δικαίωμα αυτό (παρ. 1 του αρθ. 12 του ν. 2508/13.6.1997, 
ΦΕΚ 124Α/1997). 

11. Απόφαση για κατάρτιση πολεοδομικής μελέτης ανα¬ 
μόρφωσης προβληματικής περιοχής εντός σχεδίου πόλεως 
ή εντός οικισμών προ του 1923 (παρ. 2 του αρθ. 15 του ν. 
2508/13.6.1997, ΦΕΚ 124Α/1997). 

12. Απόφαση αναστολής χορήγησης οικοδομικών αδειών 
μετά την πρόταση υπαγωγής περιοχής για πολεοδόμηση 
ως προβληματικής (παρ. 3 του αρθ. 15 του ν. 2508/13.6.1997 
ΦΕΚ .124Α/1997). 

13. Απόφαση περί του σύννομου της μεταβίβασης της κυ¬ 
ριότητας γηπέδων επί των οποίων ο ιδιοκτήτης σχημάτισε 
ή αναγνώρισε ή επιδιώκει τον σχηματισμό κοινόχρηστων 
χώρων (παρ. 4 του αρθ.20 του από 17.7.1923 ν.δ/τος, σε 
συνδυασμό με τις διατάξεις του ν.δ. 532/1970 ΦΕΚ 103Α/1970 
και του β.δ. 712/1970 ΦΕΚ 150Α/1970). 

ΒΙΙ. Τμήματος Ελέγχου Κατασκευών 

1. Απόφαση κατά τις διατάξεις του α.ν. 410/1968 για τον 
χαρακτηρισμό ως μη κατεδαφιστέων υπογείων σταθμών 
αυτοκινήτων μικρού και μεσαίου μεγέθους, που κατασκευ¬ 
άστηκαν προς εξυπηρέτηση των αναγκών του κτιρίου που 
στεγάζονται κατά παράβαση των διατάξεων του ΓΟΚ και. 
εφόσον δεν θέτουν σε κίνδυνο την ασφάλεια της κατα¬ 
σκευής. (αρθ. 3 ν. 551/1977, ΦΕΚ 68Α/1977). 

2. Απόφαση περί οριστικής διατήρησης ή όχι των κτισμά- 
των των οποίων η εκδοθείσα άδεια έχει ανακληθεί από 
την αρμοδία Πολεοδομική υπηρεσία για οποιοδήποτε λόγο 
εκτός από υποβληθέντα αναληθή στοιχεία ή ανακριβείς 


αποτυπώσεις της υπάρχουσας πραγματικής κατάστασης 
και των οποίων η κατεδάφιση έχει ανασταλεί, (παρ. 7 αρθ. 
8 του ν. 1512/1985 ΦΕΚ 4Α/1985). 

3. Απόφαση για διάθεση μέσων από οποιοδήποτε τρίτο 
για την κατεδάφιση των αυθαιρέτων κτισμάτων, που ανα- 
φέρονται στην παρ. 2 του αρθ. 15 του ν. 1337/1983 (παρ. 2 
αρθ. 4 του από 5.7.1983 π.δ/τος, ΦΕΚ 291Α/1983). 

4. Έγκριση δημιουργίας συνεργείων κατεδάφισης και 
παροχής σ’ αυτά κάθε δυνατής αρωγής (παρ. 1 αρθ. 4 του 
από 5.7.1983 π.δ/τος, ΦΕΚ 291Α/1983). 

5. Απόφαση συγκρότησης επιτροπής για χορήγηση αδει¬ 
ών περίφραξης σε απόσταση 500μ. από ακτή ή λίμνη, (παρ. 
4 αρθ. 4 π.δ. 236/1994, ΦΕΚ 95Α/1994). 

6. Απόφαση κατεδάφισης περιφράξεων που εμποδίζουν 
την πρόσβαση προς τις ακτές ή την όχθη της λίμνης και 
απόφαση επί ενστάσεως κατά της πρώτης (παρ. 7 αρθ. 
23 ν. 1337/1983, ΦΕΚ 33Α/14.3.1983 και αρθ. 3 απόφασης 
44353/1812/19.7.1983, ΦΕΚ 466Β/16.8.1983). 

7. Απόφαση εξαίρεσης από την κατεδάφιση αυθαίρετων 
κατασκευών, σύμφωνα με τη διάταξη του α.ν. 410/1968 για 
το τμήμα που είναι ή ήταν σύμφωνο με τις πολεοδομικές 
διατάξεις. 

8. Απόφαση εξαίρεσης ή όχι από την κατεδάφιση αυθαι¬ 
ρέτων κατασκευών σύμφωνα με τις διατάξεις τις παρ. 3 
του αρθ. 16 του ν. 1337/1983 (ΦΕΚ 33Α/1983) όπως τροπο¬ 
ποιήθηκε με την παρ. 6 του αρθ. 5 του ν. 2052/1992 (ΦΕΚ 
94Α/1992). 

ΘΑπόφαση εξαίρεσης ή όχι από την κατεδάφιση για «αυ¬ 
θαίρετα κτίσματα που έχουν υπαχθεί στον ν. 720/1977, που 
βρίσκονται σε περιοχές εντός σχεδίου» με την ανάλογη 
εφαρμογή των διατάξεων της παρ. 3 του αρθ. 16 του ν. 
1337/1983 (παρ. 2 αρθ. 20 του ν.1337/1983, ΦΕΚ 33Α/1983). 

10. Απόφαση για τη συνέχιση ή μη εργασιών για κοινωνικούς 
λόγους και για την αποπεράτωση αυθαιρέτου κτίσματος που 
έχει ήδη εξαιρεθεί από την κατεδάφιση κατά τη διαδικασία 
της παρ. 3 του αρθ. 16 του ν.1337/1983, όπως τροποποιήθηκε 
με την παρ. 6 του αρθ. 5 του ν.2052/1992, ΦΕΚ 94Α/1992 (παρ. 
2 αρθ. 2 της ΥΑ.23186/3626/1985, ΦΕΚ 172Β/1985). 

11. Απόφαση για την μετατροπή του επιβληθέντος, σε 
αυθαίρετο κτίσμα που έχει δηλωθεί με τον ν.1337/1983 και 
έχει εξαιρεθεί της κατεδάφισης, προστίμου διατήρησης 
σε εφάπαξ πρόστιμο (παρ. 2 της ΥΑ.23188/3628/1985 ΦΕΚ 
172Β/1985). 

12. Απόφαση για εξαίρεση ή όχι από την κατεδάφιση για 
αυθαίρετα κτίσματα ή κατασκευές που βρίσκονται εντός 
εγκεκριμένου ρυμοτομικών σχεδίων ή εντός ορίων οικισμών 
πριν από το 1923 που έχουν ανεγερθεί μέχρι της 31.1.1983 
και που δεν έχουν δηλωθεί σύμφωνα με τις διατάξεις του 
αρθ. 15 του ν. 1337/1983 και εφόσον δεν αντιβαίνουν στους 
όρους και περιορισμούς δόμησης της περιοχής που βρί¬ 
σκονται (παρ. 5 αρθ. 8 του ν. 1512/1985 ΦΕΚ 4Α/1985). 

13. Συμπληρωματική απόφαση, σε περίπτωση που έχει, 
εκδοθεί απόφαση εξαίρεσης από την κατεδάφιση κτίσμα¬ 
τος, (σύμφωνα με την παρ. 8 του αρθ. 9) με την οποία το 
επιβληθέν πρόστιμο διατήρησης της περίπτωσης β της 
παρ. 2 του αρθ. 17 του ν.1337/1983, μπορεί να μετατραπεί 
σε πρόστιμο εφάπαξ (παρ. 6 αρθ. 23 ν. 2300/1995 ΦΕΚ 
69Α/1995). 

ΒΙΙΙ. Τμήματος Χορήγησης Αδειών 

1. Απόφαση καθορισμού των συγκεκριμένων οικοδομών, 
των οποίων οι όψεις πρέπει,να αποπερατώνονται κατά τις 
παρ. 5 και 7 του αρθ. 22 του ν. 1577/1985 (παρ. 9 αρθ. 22 του 
ν. 1577/1985. (παρ. 9 αρθ. 22 του ν. 1577/1985). 

2. Απόφαση παρέκκλισης από τις πολεοδομικές διατάξεις 
για τα νοσοκομειακά ή σχολικά ή προνοιακού χαρακτήρα 
κτίρια ή αθλητικές εγκαταστάσεις του δημόσιου τομέα και 
για ειδικά κτίρια (ν. 1577/1985 άρθρα 21 και 1 και 2). 

Βίν. Γραφείου Επικινδύνων Κατασκευών 

1. Απόφαση συγκρότησης τριμελούς επιτροπής για τον 
έλεγχο επικίνδυνης ετοιμόρροπου οικοδομής, (αρ. 7 π.δ. 
13/22.4.1929, ΦΕΚ 153Α/1929). 

Β\/. Τμήματος Διοικητικής Μέριμνας 

1. Οι εγκρίσεις μετακίνησης εκτός έδρας των υπαλλή¬ 
λων 

2. Συγκρότηση επιτροπής παραλαβής προμηθειών 

Γ. Αρμοδιότητες Διευθυντού 

ΓΙ. Τμήματος Πολεοδομικού Σχεδιασμού. 

1. Διόρθωση ρυμοτομικού σχεδίου λόγω διαφορών που 
παρουσιάζονται μεταξύ αυτού και του σχεδίου που έχει 
εφαρμοστεί στο έδαφος, (αρθ. 6 παρ. 1 του από 17.7.1923 
ν.δ/τος, σε συνδυασμό με το αρθ. 4 παρ. 1 του από 18.10.1925 
δ/τος περί τρόπου διορθώσεως ασυμφωνιών υφισταμένων 
μεταξύ του εγκεκριμένου σχεδίου και του επί του εδάφους 
εφαρμοσθέντος τοιούτου). 

ΓΙΙ. Τμήματος Πολεοδομικών Εφαρμογών 

1. Κύρωση πινακίδων εφαρμογής εγκεκριμένων ρυμοτομι¬ 
κών σχεδίων (αρθρ.5 του από 17.7.23 ν.δ/τος ΦΕΚ 228Α/1923, 
σε συνδυασμό με το ν.δ. 532/1970 ΦΕΚ 103Α/1970 και το β.δ. 
712/1970 ΦΕΚ 150Α/1970). 

2. Καθορισμός υψομετρικής θέσης οδών, πλατειών κ.λπ. 
κοινοχρήστων χώρων προς εφαρμογή των εγκεκριμένων ρυ¬ 
μοτομικών σχεδίων (παρ. 1 και 2 του αρθ. 4 του από 17.7.1923 
ν.δ/τος σε συνδυασμό με τις διατάξεις του ν.δ. 532/1970, 
ΦΕΚ 103Α/1970 και του β.δ. 712/1970, ΦΕΚ 150Α/1970). 

3. Κύρωση ή ακύρωση πράξης αναλογισμού αποζημιώσε¬ 
ων και η κρίση των κατ’ αυτής υποβληθέντων ενστάσεων 
(παρ. 2 αρθ. 34 του από 17.7.1923 ν.δ/τος σε συνδυασμό με 
τις διατάξεις του αρθ. 114 του από 5/8.10.1949 δ/τος, ΦΕΚ 
200Α/1949 και του ν. 3200/1955 ΦΕΚ 97Α/1955). 

4. Απόφαση επί ενστάσεων κατά πράξεων τακτοποίησης 
ή προσκύρωσης οικοπέδων (παρ. 2 αρθ. 46 του από 17.7.1923 
ν.δ/τος σε συνδυασμό με τις διατάξεις του αρθ. 114 του 
από 5/8.10.1949 δ/τος ΦΕΚ 200Α/1949 και του ν. 3200/1955 
ΦΕΚ 97Α/1955). 

5. Απόφαση χαρακτηρισμού ως οικοδομήσιμων οικοπέδων 
πανταχόθεν αποκλεισμένων από των οδών του εγκεκριμέ¬ 
νου σχεδίου πόλεως. (παρ. 5 των ενοποιημένων άρθρων 34, 
44, 45 του από 17.7.1923 ν.δ/τος σε συνδυασμό με τις δια¬ 
τάξεις του ν.δ. 532/1970, ΦΕΚ 103Α/1970 και το β.δ. 712/1970, 
ΦΕΚ 150Α/1970) και κύρωση πρωτοκόλλου αδυνάτου τα¬ 
κτοποίησης. 

6. Κύρωση πράξεων εφαρμογής των πολεοδομικών με¬ 
λετών που εγκρίθηκαν με τις διατάξεις του ν. 1337/1983, 
του π.δ. 16/30.8.1985 (ΦΕΚ 416Α/1985) και του από 20.8.1985 
π.δ/τος (ΦΕΚ 414Δ/1985) και κρίση των κατ' αυτών υποβλη- 
θεισών ενστάσεων (αρθ. 12 παρ. 7 του ν. 1337/1983, όπως 
αντικαταστάθηκε με το αρθ. 4 παρ. α του ν. 1772/1988, 
ΦΕΚ 91/1988 και ακολούθως με την παρ. 5 του αρθ. 6 του 
ν. 2242/1994 ΦΕΚ 162Α/1994). 

7. Απόφαση κύρωσης της πράξης εφαρμογής πολεοδο- 
μικής μελέτης, (παρ. 4 του αρθ. 7 του ν. 2508/13.6.1997, ΦΕΚ 
124Α/1997). 

8. Κύρωση μεμονωμένων πράξεων εφαρμογής καθώς και 
έκδοση απόφασης για την κατ’ εξαίρεση σύνταξη τους 
άρθρο 12 του ν. 1337/1983 και εγκύκλιο ΠΕ.ΧΩ.Δ.Ε. 34/1992. 

Θ.Έκδοση διορθωτικής πράξης για καταχώρηση στη μερί¬ 
δα των ιδιοκτητών εκείνων των ιδιοκτησιών που στις πρά¬ 
ξεις εφαρμογής αναγράφονται με ελλιπή στοιχεία ή με την 
ένδειξη άγνωστος (αρθ. 4 του ν. 1772/1988 ως συμπλήρωση 
της παρ. 7 του αρθ. 12 του ν. 1337/1983, ΦΕΚ 21Α/1983). 

ΓΙΙΙ. Τμήματος Χορήγησης Αδειών 

1. Απόφαση για παράταση προθεσμίας πέρα των εννέα 
μηνών που ορίζει το από 13.7.1993 π.δ/γμα περί «Τρόπου έκ¬ 
δοσης άδειων και ελέγχου των ανεγειρόμενων οικοδομών», 


για την επιστροφή του φακέλου οικοδομικής αδείας στον 
ιδιοκτήτη κατόπιν αιτιολογημένης εισήγησης από την Υπη¬ 
ρεσία και εφόσον η καθυστέρηση χορήγησης οικοδομικής 
αδείας οφείλεται σε ανώτερη βία για τους ενδιαφερομέ¬ 
νους ή σε υπαιτιότητα της Υπηρεσίας ή άλλων υπηρεσιών 
(αρθ. 3 παρ. 8 του από 13.7.93 π.δ/τος ΦΕΚ 795 Δ/1993). 

2. Απόφαση για παράταση ισχύος της οικοδομικής αδεί¬ 
ας για όσο διάστημα δεν έχουν διακοπή οι οικοδομικές 
εργασίες με υπαιτιότητα του ιδιοκτήτη (παρ. 7 αρθ. 5 π.δ. 
13.7.1993, ΦΕΚ 795Δ/1993, όπως συμπληρώθηκε με το π.δ. 
27.2.1995 ΦΕΚ 123Δ/1995). 

3. Απόφαση για την επάρκεια του τεχνητού φωτισμού 
και αερισμού σε ειδικά κτήρια που δεν υπάρχει αρμόδι¬ 
ος φορέας για τον έλεγχο της λειτουργικότητας (άρ¬ 
θρο 11 της υπ' αριθμ. 3046/304/3.2.1989 απόφασης, όπως 
τροποποιήθηκε με την παρ. 6 της υπ' αριθμ. 49977/ 
3068/30.6.1989 υπουργικής απόφασης, ΦΕΚ 535Β/1989). 

Επίσης στην αρμοδιότητα του Διευθυντού είναι: 

1. Η χορήγηση πάσης φύσεως αδειών στους υπαλλήλους 
της υπηρεσίας. 

2. Η υπογραφή όλων των υπομνηστικών και διαβιβαστικών 
εγγράφων. 

3. Η υπογραφή όλων των εγγράφων που γενικώς αρχει¬ 
οθετούνται. 

4. Τις απαντήσεις σε αιτήματα υπαλλήλων ή πολιτών 
σχετικά με υποθέσεις τους. 

5. Παραλαβή δικογράφων. 

Αρμοδιότητα που δεν περιλαμβάνεται στην παρούσα 
Απόφαση ασκείται από το Νομάρχη. 

Όλα τα έγγραφα πριν την υπογραφή τους από τον Νο¬ 
μάρχη ή τον Αντινομάρχη θα προσυπογράφονται από τον 
Γενικό Γραμματέα της Νομαρχίας Πειραιά, σύμφωνα με 
τις διατάξεις του ν. 3274/2004 «Οργάνωση και λειτουργία 
των Οργανισμών τοπικής Αυτοδιοίκησης Α' και Β' βαθμού» 
(ΦΕΚ 195/Α/2004). 

Η παρούσα απόφαση ισχύει από της υπογραφής της και 
καταργεί κάθε προηγούμενη με ανάλογο περιεχόμενο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 5 Φεβρουάριου 2007 

Ο Νομάρχης 
ΓΙΑΝΝΗΣ ΜΙΧΑΣ 
-»- 

Αριθμ. 980 (7) 

Ανάθεση αρμοδιοτήτων στη Διεύθυνση Αθλητισμού 
του Νομαρχιακού Διαμερίσματος Πειραιά. 

Ο ΝΟΜΑΡΧΗΣ ΠΕΙΡΑΙΑ 

Έχοντας υπόψη: 

1. Τις διατάξεις: 

α) Του ν. 3200/1955 «περί διοικητικής αποκεντρώσεως» 
όπως συμπληρώθηκε, τροποποιήθηκε και ισχύει. 

β) Του π.δ. 30/1996 «Κώδικας Νομαρχιακής Αυτοδιοίκησης» 
όπως συμπληρώθηκε, τροποποιήθηκε και ισχύει. 

γ) Του ν. 2503/1997 «Διοίκηση,οργάνωση,στελέχωση της 
Περιφέρειας και άλλες διατάξεις» όπως συμπληρώθηκε, 
τροποποιήθηκε και ισχύει. 

2. Τον Οργανισμό Εσωτερικής Οργάνωσης και Λειτουργί¬ 
ας των Υπηρεσιών της Ενιαίας Νομαρχιακής Αυτοδιοίκησης 
Αθηνών - Πειραιώς / Νομαρχιακού Διαμερίσματος Πειραιά 
όπως ισχύει (ΦΕΚ 1787/Β720.12.2005). 

3. Τις διατάξεις του ν. 3274/2004 «Οργάνωση και λει¬ 
τουργία των Οργανισμών Τοπικής Αυτοδιοίκησης Α' και 
Β' βαθμού» (ΦΕΚ 195/Α72004). 

4. Την υπ’ αριθμ. οικ. 16/3.1.2007 απόφαση Νομάρχη Πει¬ 
ραιά περί ορισμού Αντινομαρχών. 

5. Την υπ’ αριθμ. οικ. 17/3.1.2007 απόφαση Νομάρχη Πειραιά 
περί ορισμού εντεταλμένων Νομαρχιακών Συμβούλων. 

6. Τις υπηρεσιακές ανάγκες, αποφασίζουμε: 

Καθορίζουμε τις αρμοδιότητες σε θέματα της Διεύθυν¬ 
σης Αθλητισμού του Νομαρχιακού Διαμερίσματος Πειραιά 
ως εξής: 

Α. ΑΡΜΟΔΙΟΤΗΤΕΣ ΝΟΜΑΡΧΗ 

1. Άδεια Λειτουργίας ιδιωτικών Γυμναστηρίων - Αθλητικών 
Σχολών Αθλητικών ακαδημιών σε φυσικά ή Νομικά πρόσω¬ 
πα σε Ο.Τ.Α. α και βαθμού και δημοτικές επιχειρήσεις. 

2. Ανανέωση και επέκταση άδειας λειτουργίας των Γυμνα- 
στηρίων - Αθλητικών Σχολών - Αθλητικών Ακαδημιών. 

3. Επέκταση ή μεταφορά Γυμναστηρίων - Αθλητικών σχο¬ 
λών - Αθλητικών Ακαδημιών σε νέο κτίριο. 

4. Μεταβίβαση άδειας Γυμναστηρίων - Αθλητικών Σχολών 
- Αθλητικών Ακαδημιών. 

5. Άσκηση Διοικητικού και Διαχειριστικού ελέγχου στα 
πάσης φύσεως Πρωτοβάθμια αθλητικά σωματεία. 

6. Συγκρότηση α)ειδικής επιτροπής πιστοποίησης και 
ελέγχου και β) τριμελών υποεπιτροπών του άρθρου 9 του 
π.δ. 219/2006. 

7. Έγγραφα τα οποία αφορούν στην υποβολή ερωτημά¬ 
των ως προς στην ερμηνεία των κείμενων διατάξεων ή 
προτάσεων καθώς και κάθε έγγραφο, επιστολή, υπόμνη¬ 
μα ιδιάζουσας σημασίας προς τα Υπουργεία, Περιφέρεια, 
Ν.Π.Δ.Δ, Ανεξάρτητες Αρχές, Οργανισμούς, Δικαστήρια και 
το .Νομαρχιακό Συμβούλιο ως και τα απαντητικά έγγραφα 
στις ανωτέρω Υπηρεσίες. 

δ.Έγκριση της εκτός έδρας μετακίνησης και την χορήγη¬ 
ση κανονικής άδειας στον Προϊστάμενο της Υπηρεσίας. 

9. Απαντήσεις σε αιτήσεις πολιτών επί σοβαρών περι¬ 
πτώσεων ή γενικότερου ενδιαφέροντος. 

10. Άσκηση Διοικητικού και Διαχειριστικού ελέγχου στα 
Αθλητικά Σωματεία. 

11. Άσκηση σε ειδικές περιπτώσεις κάθε αρμοδιότητας 
από εκείνες οι οποίες ανατίθενται στον Αντινομάρχη, εντε¬ 
ταλμένο Νομαρχιακό Σύμβουλο και στον Προϊστάμενο της 
Υπηρεσίας. 

Β. ΑΡΜΟΔΙΟΤΗΤΕΣ ΑΝΤΙΝΟΜΑΡΧΗ 

1. Έλεγχος και εποπτεία σε Γυμναστήρια - αθλητικές 
σχολές - αθλητικές ακαδημίες. 

2. Έλεγχος και εποπτεία Αθλητικών Σωματείων. 

3. Άμεση διακοπή εργασιών των Γυμναστηρίων - Αθλητι¬ 
κών Σχολών με τη διαδικασία σφράγισης του καταστήμα¬ 
τος του γυμναστηρίου - της αθλητικής σχολής. 

4. Προσωρινές και οριστικές ανακλήσεις της άδειας λει¬ 
τουργίας του γυμναστηρίου - αθλητικής σχολής - αθλη¬ 
τικής ακαδημίας. 


δ.Έγκριση μετακινήσεων εκτός έδρας των υπαλλήλων. 

6. Συγκρότηση επιτροπής παραλαβής προμηθειών της 
Υπηρεσίας. 

Γ. ΑΡΜΟΔΙΟΤΗΤΕΣ ΕΝΤΕΤΑΛΜΕΝΟΥ ΝΟΜΑΡΧΙΑΚΟΥ 
ΣΥΜΒΟΥΛΟΥ ΑΡΜΟΔΙΟΥ ΣΕ ΘΕΜΑΤΑ ΑΘΛΗΤΙΣΜΟΥ 

1. Εισήγηση προς τα αρμόδια όργανα για την άσκηση 
αρμοδιοτήτων σε αθλητικά θέματα για την ανάπτυξη του 
εξωσχολικού αθλητισμού. 

2. Θεώρηση των βιβλίων των Αθλητικών Σωματείων (άρ¬ 
θρο 6 ν. 2725/1999) καθώς και Γραμματίων Είσπραξης και 
Ενταλμάτων Πληρωμής. 

3. Θεώρηση βιβλίων των αθλητικών ενώσεων -αθλητικών 
ομοσπονδιών και οργανωτικών εκτελεστικών επιτροπών. 

4. Υπομνηστικά έγγραφα για όλα τα θέματα αρμοδιό¬ 
τητας του. 

5. Πρόσκληση σε ακρόαση σύμφωνα με το άρθρο 20 του 
Συντάγματος. 

6. Εισήγηση προς νομικό σύμβουλο Νομάρχη περί διακο¬ 
πής λειτουργίας αθλητικού Σωματείου. 

Δ. ΑΡΜΟΔΙΟΤΗΤΕΣ ΔΙΕΥΘΥΝΤΗ 

1. Απαντήσεις σε αιτήματα υπαλλήλων ή πολιτών σχετικά 
με υπόθεση τους. 

2. Χορήγηση πάσης φύσεως αδειών στους Υπαλλήλους 
της Διεύθυνσης του. 

3. Διαβιβαστικά έγγραφα σχετικά με τις διαδικασίες για 
την έκδοση των προαναφερόμενων αδειών καθώς και πά¬ 
σης φύσεως εγγράφων προς Δημόσιες Υπηρεσίες ΟΤΑ. 

4. Προπαρασκευαστικά, πληροφοριακά,διαβιβαστικά και 
υπομνηστικά έγγραφα για τα θέματα αρμοδιότητας της 
Διεύθυνσης. 

5. Αναζήτηση πιστοποιητικών από την Υπηρεσία, σύμφωνα 
με τις της εγκυκλίους της ΥΠ.ΕΣ.Δ.Α. 

6. Πράξεις αρχειοθετήσεως εγγράφων. 

Όλα τα έγγραφα πριν την υπογραφή τους από τον Νο¬ 
μάρχη ή τον Αντινομάρχη θα προσυπογράφονται από τον 
Γενικό Γραμματέα της Νομαρχίας Πειραιά, σύμφωνα με 
τις διατάξεις του ν. 3274/2004 «Οργάνωση και λειτουργία 
των Οργανισμών τοπικής Αυτοδιοίκησης Α' και Β' βαθμού» 
(ΦΕΚ 195/Α/2004). 

Η παρούσα απόφαση ισχύει από της υπογραφής της και 
καταργεί κάθε προηγούμενη με ανάλογο περιεχόμενο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 5 Φεβρουάριου 2007 
Ο Νομάρχης 
ΓΙΑΝΝΗΣ ΜΙΧΑΣ 

